Honnét jöttél? Debreczenből
Honnét jöttél? Debreczenből.
Mi hírt hoztál a köznéptől?
Hogy egy asszony urát megverte,
Sőt a házból is kikergette.

Mivel verte? az öklével.
Mivel üzte? a seprővel.
Mondván neki: te szót fogadjál,
Én utánam ne ólálkodjál.

Reggel korán jó tüz legyen,
Egy lépésed kettőt érjen,
Rám adván hosszu köntösöm,
Már bent legyen a fölöstököm.

Ebéd után tudakozzad:
A jó kávét mikor hozzad,
Fehéren-e vagy feketén?
Te ugy igyál, ha engedem én.

Ebéd után, hogy ha jönne,
Beszélgető beköszönne,
Te a házból tüstint kimenjél,
Mi utánunk ne leselkedjél.

E regula ha nem tetszik,
A sodrófa lásd, hol fekszik.
Hidd el hogy ép csontod sem marad,
A mit kapsz, az mind rajtad szárad.
Népköltészet